Μαρία Βαλσαμάκη-Σερδάρη

== Βιογραφία ==
Η Μαρία Βαλσαμάκη γεννήθηκε στην Αθήνα και είναι κόρη του Μάριου Σερδάρη και της Νίτσας Μαυρομμάτη. Αφού ολοκλήρωσε τη δημοτική της εκπαίδευση στη Σχολή Αηδονοπούλου, συνέχισε στο αγγλόφωνο σχολείο Chatelard School for Girls στην Ελβετία, όπου απέκτησε το Certificate of Education. Κατά τη διάρκεια των καλοκαιριών φοιτούσε στην αντίστοιχη τάξη του ελληνικού σχολείου ως κατ’ οίκον διδαχθείσα και συμμετείχε στις επίσημες εξετάσεις στο Δημόσιο στην Ελλάδα. 

Το 1963 έλαβε το δίπλωμά της στην Αρχιτεκτονική από το Εθνικό Μετσόβιο Πολυτεχνείο (ΕΜΠ). Κατά τη διάρκεια των σπουδών της εργάστηκε στα αρχιτεκτονικά γραφεία των Δ. Παπαζήση και Νίκου Βαλσαμάκη, ενώ πέρασε και μερικά καλοκαίρια εργαζόμενη στη Σουηδία. Μετά την αποφοίτησή της, συνεργάστηκε με τον Νίκο Βαλσαμάκη έως το 1967. Ως ελεύθερη επαγγελματίας αρχιτέκτονας, ανέλαβε τη μελέτη και κατασκευή μερικών ιδιωτικών κατοικιών. 

 Επαγγελματική πορεία 
Το 1967 άρχισε να εργάζεται στην εταιρεία Gibb Petermuller and Partners, Consultants and Architects, θυγατρική της Sir Alexander Gibb, Consulting Engineers, μιας αγγλικής εταιρείας με σχεδόν 2.000 εργαζομένους σε όλο τον κόσμο. Παρέμεινε στην εταιρεία ως διευθύντρια έως το 1994, όταν η δραστηριότητά της στην Ελλάδα τερματίστηκε. 

Κατά τη διάρκεια αυτής της περιόδου, ήταν υπεύθυνη για μια σειρά από σημαντικά έργα, μεταξύ των οποίων αεροδρόμια, κεντρικές τράπεζες, μια ναυτική βάση στο Ομάν που φιλοξενούσε 6.000 άτομα, διοικητικά κτίρια, δύο μηχανογραφικά κέντρα στην Ελλάδα, στρατιωτικές εγκαταστάσεις, καθώς και αστικά σχέδια σε Botswana και Ιορδανία, μεταξύ πολλών άλλων. 

Σε κάθε έργο στο οποίο συμμετείχε, διατηρούσε συνεχή επικοινωνία με τον πελάτη έως ότου το κτίριο παραδοθεί ολοκληρωμένο. Επιπλέον, ανέλαβε τον σχεδιασμό της εσωτερικής διακόσμησης και της επίπλωσης στα περισσότερα από αυτά, καθώς η εταιρεία λειτουργούσε ως κύριος σύμβουλος, υπεύθυνος για όλα τα στάδια της μελέτης και της κατασκευής. 

Μετά το κλείσιμο της εταιρείας Gibb Petermuller and Partners στην Αθήνα, διατήρησε τη συνεργασία της με το αρχιτεκτονικό γραφείο του Νίκου Βαλσαμάκη μέχρι και σήμερα. Από τον γάμο τους το 1965, οι δυο τους έχουν συνεργαστεί σε πλήθος έργων και αρχιτεκτονικών διαγωνισμών. 

Τρία από τα πιο γνωστά έργα της  είναι  το Αεροδρόμιο του Ντουμπάι, η Ναυτική Βάση στη Μέση Ανατολή και η Κεντρική Τράπεζα των Ηνωμένων Αραβικών Εμιράτων. 

 Εργογραφία 

 Εργοστάσιο παιγνιδιών EL GRECO στην Ηλιούπολη.
 Βίλα στο Πόρτο-Ράφτη κας Ε. Κουτσομητοπούλου.
 Βίλα στη Γλυφάδα κ. Κ. Στασινοπούλου.
 Βίλα στις Ροβιές Ευβοίας.
 Βίλα στην Κηφισιά.
 Τα σχέδια για την μελέτη και κατασκευή κτιρίου γραφείων στο υδροηλεκτρικό έργο στο ROSEIRES.
 Προκαταρκτική μελέτη εσωτερικής διαρρυθμίσεως και διακοσμήσεως των Αεροδρομίων IDRIS & BENINA, στην TRIPOLI και στην BENGAZI στην Λιβύη.
 Τα γενικά σχέδια, κατασκευαστικά σχέδια, επίβλεψη καθώς και την διακόσμηση και επίπλωση του κτιρίου Αερολιμένος στο BAHRAIN.
 Προκαταρκτική μελέτη και μελέτη δημοπρατήσεως για τον καινούργιο Διεθνή Αερολιμένα στο NAIROBI, KENYA.
 Αρχιτέκτων έργου για ένα στρατιωτικό στρατόπεδο στη Μέση Ανατολή.
 Αρχιτέκτων έργου για την ανάπτυξη γενικού σχεδίου διάταξης του Διεθνούς Αεροδρομίου του Ισπαχάν, Ιράν. 
 Αρχιτέκτων έργου του νέου Διεθνούς Αεροδρομίου του JUBAIL.
 Αρχιτέκτων έργου για δύο κτίρια της Κεντρικής Τράπεζας των Ηνωμένων Αραβικών Εμιράτων, ένα στο ABU DHABI και ένα στο DUBAI.
 Αρχιτέκτων έργου της GULF INTERNATIONAL BANK στο BAHRΑΙΝ.
 Εταίρος – Αρχιτέκτων  στο Διεθνές Αεροδρόμιο του DUBAI.

 Βραβεία 

 Β’ Βραβείο σε κλειστό Διαγωνισμό για κτίριο ιδιοκτησίας των Ελληνικών Διυλιστηρίων Ασπροπύργου στις εγκαταστάσεις των Διυλιστηρίων στον Ασπρόπυργο.
 Β’ Βραβείο Διαγωνισμού για την ανέγερση κτιρίου Διοίκησης της Εθνικής Τραπέζης επί των οδών Αιόλου & Σοφοκλέους.

 Πηγές 
https://www.femarch.gr/



 Παραπομπές 

Κατηγορία:Αρχιτεκτονική